บก.รอยเตอร์จี้ไทย เร่งคดียิงนักข่าวญี่ปุ่นดับปริศนา
หัวหน้ากองบรรณาธิการข่าวของรอยเตอร์ ร้องรัฐบาลไทยและทุกฝ่ายที่เกี่ยวข้อง เร่งสอบคดีช่างภาพชาวญี่ปุ่นถูกยิงดับปริศนา จากเหตุสลายชุมนุมเมื่อเม.ย.ปีที่แล้ว เผยครอบครัวเหยื่อและเพื่อนร่วมงานสมควรได้รู้ความจริงสำนักข่าวรอยเตอร์ รายงานเมื่อเวลา 21.19 น. วันที่ 28 ก.พ.ตามวันเวลาในไทย ว่า หลังทางดีเอสไอแถลงผลสอบสวนสาเหตุการเสียชีวิตของนายฮิโร มูราโมโต ช่างภาพข่าวสำนักข่าวรอยเตอร์ชาวญี่ปุ่น กรณีถูกยิงสังหารด้วยกระสุนปริศนา ขณะเข้ารายงานเหตุสลายม็อบเสื้อแดงเมื่อ 10 เม.ย.ปีที่แล้ว ว่าไม่ใช่ถูกกระสุนของทหารและจะพยายามสอบสวนต่อไป แม้เคยยอมรับก่อนหน้านี้เมื่อ 16 พ.ย.ว่า อาจเป็นฝีมือของทหารนายสตีเฟน เจ. อัดเลอร์ หัวหน้ากองบรรณาธิการข่าวของสำนักข่าวรอยเตอร์ เผยว่า จำเป็นต้องสอบสวนคดีนี้ให้กระจ่างและต้องทำอย่างโปร่งใส เรียกร้องรัฐบาลไทยและทุกฝ่ายที่เกี่ยวข้องทำการสอบสวนให้เสร็จสมบูรณ์ และตีพิมพ์เผยแพร่ข้อเท็จจริงออกมา เพราะครอบครัวนายมูราโมโตและเพื่อน ๆ พนักงานรอยเตอร์สมควรที่จะได้รับรู้เรื่องราวที่เกิดขึ้นและใครเป็นคนอยู่ เบื้องหลัง.
หัวหน้ากองบรรณาธิการข่าวของรอยเตอร์ ร้องรัฐบาลไทยและทุกฝ่ายที่เกี่ยวข้อง เร่งสอบคดีช่างภาพชาวญี่ปุ่นถูกยิงดับปริศนา จากเหตุสลายชุมนุมเมื่อเม.ย.ปีที่แล้ว
การสลายการชุมนุม 10 เม.ย. – 19 พ.ค. 53,สำนักข่าวรอยเตอร์,ฮิโรยูกิ มูราโมโตะ